Qui són aquí els nazis? | Josep Maria Fulquet\nQui són aquí els nazis?\nLlegeixo que aquest personatge abjecte i repugnant que és Hermann Tertsch, columnista habitual del diari ABC i tertulià del programa de tv Intereconomía, ha reivindicat en un tuit l’afusellament del president Companys. Això és feixisme en estat pur. Al país dels seus avantpassats, declaracions com aquesta el portarien a fer una llarga estada a la presó. Aquí, en canvi, no crec que ningú es molesti a denunciar-lo. Evidentment, ningú del partit d’extrema dreta que governa Espanya, però tampoc ningú d’aquesta esquerra acollonida i covarda, molt decidida a clamar pels drets dels pigmeus o per la matança indiscriminada de foques, però incapaç d’intervenir decididament en defensa de la democràcia, de la de debò, no la de fireta.\nDe fet, l’episodi és un més en aquesta espiral de bogeria a què semblen abonats els partidaris de la intolerància i del pensament únic. I si no, repassem-ho breument. A finals d’abril de l’any passat, PP, Ciudadanos i CCC (que ja em diran què en té, de “cívica”) pactaven el camí per acabar amb la immersió lingüística en un acte ple de violència dialèctica per veure qui era més bel·ligerant contra un model educatiu d’èxit. La consigna era atiar l’odi contra la llengua del país. A l’acte, hi va intervenir l’elit dels nous inquisidors –F. de Carreras, J. Nart, A. Espada, J. C. Girauta i F. Martorell–, que, amb el pretext de qüestionar la immersió lingüística, van posar de manifest la ferma voluntat de bastir un front contra l’augment de l’independentisme a Catalunya.\nA primers d’octubre del mateix any, el director d’El Mundo assimilava Catalunya al nazisme com a estratègia per barrar el pas de Catalunya cap a l’estat propi. El motiu? El mosaic de gairebé cent mil cartolines que, en el partit entre el Barça i el Reial Madrid, formava una bandera catalana amb la paraula “Barça” al mig. Doncs bé, l’amic Pedro J., fent gala d’una imaginació desbordant, assegurava en el seu editorial que l’únic que la proposta de l’ANC en podia treure, d’això, era que l’estadi presentés un ambient semblant al de l’obertura dels JJOO de Berlín 1936. Més. En un tuit posterior, Pedro J. ens deia “nazis”, a nosaltres catalans, al dir (perdó, “piular”) “Sieg Heil! Mosaico a la catalana”. “Sieg Heil”, una expressió inventada pel ministre de Propaganda nazi Goebbels, que el director d’El Mundo semblava tenir molt present. ¿Es pot tenir més barra, es pot ser més inconscient?\nSense moure’ns, doncs, d’aquest agradable clima familiar, també El Mundo comparava el conseller Felip Puig amb Ernst Röhm, el dirigent nazi creador de la sinistra SA, la Sturmabteilung, sense que ningú el portés als tribunals, sense que el Síndic de Greuges fes un sol gest en demanda de responsabilitats, sense que el bufet de Miquel Roca, aquest apòstol de la transició que tant s’ha afanyat a defensar la infanta, interposés cap querella criminal contra el diari i el seu director.\nÉs indiscutible que en aquesta guerra bruta de la difamació i la manipulació de la realitat tot s’hi val. El mes de novembre, seguint l’estratègia del PP d’acusar Mas de fer un discurs totalitari, La Razón –el diari de l’ínclit editor J. M. Lara Bosch– ficava dins el sac del nazisme el moviment independentista de Catalunya i deia en un editorial: “No és res de nou que els separatistes es dediquin a atiar suposats greuges o espolis fiscals imaginaris, però és en època de crisi quan troben més ressò en la població. Precisament, en una situació així es va gestar a l’Alemanya d’entreguerres un nacionalisme populista el resultat final del qual, amb Hitler al capdavant, és sabut de tothom.”\nEl penúltim episodi d’aquesta trista història té per protagonistes un video de Telemadrid que ens equipara als nazis i la virreina María de los Llanos de Luna, una pobra insensata que va presidir no fa gaires dies un acte d’homenatge a la División Azul -una unitat que va combatre a Rússia amb l’exèrcit nazi–, acte al qual van assistir excombatents vestits amb l’uniforme falangista. Precisament, eurodiputats de CiU, ERC i ICV van demanar a la Comissió Europea que actués contra els actes d’apologia del feixisme i instés el govern espanyol a depurar responsabilitats.\nEm temo, però, que és picar ferro fred. Europa sembla haver oblidat l’horror dels anys del nazisme, i el fet que un dels països membres de la UE, més ben dit, el partit que el governa, no hagi condemnat mai encara el franquisme és una prova evident dels vincles que hi té. La monarquia mateixa emana del franquisme, però de moment tergiversar les coses i acusar Catalunya o els seus dirigents de pràctiques feixistes és tirar al pim-pam-pum i treure’n premi. I ningú no s’immuta. Sobretot l’esquerra, o el que en queda. ¿On són els Victor Manuel, Ana Belén, els Bardem, Marías, els Vicent, Landero, Brines, Goytisolos? I me’n deixo molts. Tots callen com morts, parapetats en un silenci còmplice. Els eurodiputats van denunciar que actes com el que presidia Llanos de Luna van en contra dels principis de la UE, i demanaven que es complís la legislació europea en aquesta matèria, com ara el programa de la mateixa UE en el qual s’inclouen mesures destinades a frenar l’extremisme violent a Europa. I van recordar, a més, que l’any 2009 el Parlament Europeu aprovava una resolució sobre consciència europea i totalitarisme en què es manifestava l’oposició de l’Eurocambra a qualsevol règim totalitari. La pregunta és què hi fa, doncs, un diputat totalitari com Alejo Vidal-Quadras en aquesta Eurocambra?\nEstem jugant amb foc, i correm el risc de cremar-nos. A Ruanda, una emissora de ràdio que atiava el foc de l’odi tribal entre els ciutadans va causar una de les pitjors matances que ha conegut la humanitat. La guerra dels Balcans és l’últim exemple del drama a què pot conduir tanta inconsciència. Els mitjans de l’odi ens acusen de ser com els nazis simplement perquè volem exercir democràticament el dret a decidir el nostre futur. I ho diuen uns que ni tan sols han demanat perdó –com ha fet fa poc el president de Sèrbia per la matança de Srebrenica– per l’assassinat del president Companys, lliurat pels nazis al franquisme. Ans al contrari, aquest ximple de Hermann Tertsch encara té el cinisme barroer de dir que l’afusellament de Companys va ser “una de las pocas ejecuciones de Franco que habría aplaudido toda democracia”.\nHermann Tertsch Josep Maria Fulquet\nCarles el 26 maig 2013 a les 17:09 ha dit:\nQuanta raó que té l’amic Fulquet! La ideología de la dreta espanyola (eufemisme d’extrema dreta, i els socialistes sense ni oposar-s’hi) que ens mana, i no pas que ens governa, es pot resumir perfectament en aquella frases terrible que alguns deixen anar quan un paio masclista i miserable mata la dona: “Si la ha matado és porque se lo debía estar buscando. A saber lo que ella le hacía.” Una visió absolutament “repugnant i abjecta” de les realacions de parella i, per extensió, humanes. Per la gent de la dreta “faescista”, tothom que no pensa com ells és que se l’està buscant. Per això poden riure’s impunement de l’assassinat de Companys o de l’Holocaust. És que s’ho estaven buscant, pensen! Hi Europa sense ni voler saber quina en couen alguns!\nCarles el 26 maig 2013 a les 17:10 ha dit:\nPerdó: “I Europa…”\nHasbarats el 26 maig 2013 a les 22:29 ha dit:\nMolt bon article. És cert que associacions, organitzacions i partits catalans haurien de dur als tribunals cadascuna d’aquestes difamacions.\nNosaltres hem escrit alguns articles sobre aquesta ofensiva :\nUna abraçada, Shalom!\nJosep Maria Fulquet el 27 maig 2013 a les 17:29 ha dit:\nGràcies, amic Hasbarats, pel teu comentari i pels enllaços que hi adjuntes. Realment, fan esgarrifar. És el preu que es paga per no haver condemnat explícitament el feixisme ni la seva apologia. A Alemanya, tots aquests descerebrats estarien complint condemna. Aquí, ja es veu. Gràcies una altra vegada.\nmargarita ballester el 27 maig 2013 a les 0:19 ha dit:\nSi diu això del president Companys, imagina’t què deu pensar de Puig Antich\nJosep Maria Fulquet el 27 maig 2013 a les 1:55 ha dit:\nHola, Margarita, estic content de saber de tu. Ja diuen que els testos s’assemblen a les olles. Doncs bé, sembla que el pare d’aquest animal era un nazi que va fugir d’Alemanya acabada la guerra i es va refugiar a Espanya, on el va acollir el “gobierno amigo” de Franco. A partir d’aquí, ja t’ho pots imaginar. En fi, gràcies per llegir-me, i pel teu correu. Una abraçada!\nSanti el 27 maig 2013 a les 10:44 ha dit:\nNo en van tenir prou amb matar Companys, ara cal rematar-lo:\nJosep Maria Fulquet el 27 maig 2013 a les 17:35 ha dit:\nGràcies, Santi, pel teu comentari a l’article, i per l’enllaç al teu blog que l’acompanya. Sembla que Anònim té un concepte esbiaixat del nacionalisme. Com sigui, la teva resposta deixa les coses al seu lloc. Gràcies una altra vegada.\nMarta el 27 maig 2013 a les 15:23 ha dit:\nLlegir els comentaris dels lectors a http://www.lavanguardia.com/politica/20130524/54374360246/erc-se-querellara-argentina-contra-espana-muerte-companys.html#.UaNZOAuDwTe.twitter


La filosofia de les abelles com a estratègia de creixement personal\nBarcelonaLes abelles poden ser font d'inspiració per a les nostres vides. Seguir les lliçons que ens donen aquests insectes amb la seva manera d'organitzar-se, relacionar-se i treballar pot ajudar-nos a elaborar un manual per aconseguir un millor creixement personal. Això, com a mínim, és el que afirma el llibre La filosofía de la abejas, d'Alison Davies (Libros Cúpula), una sorprenent guia d'autoajuda que pren com a exemple la vida en un rusc i que proposa exercicis i reflexions per millorar en el nostre dia a dia. Un llibre que també ens permet conèixer les abelles i entendre el paper que juguen al planeta. Símbol de fascinació en diverses civilitzacions, Davies pren les abelles, les alquimistes de la natura, com a font d'inspiració per aprendre a descobrir el potencial de cadascú.\nEl comportament de les abelles, un indicador mediambiental\nMaria José González, doctora en pedagogia i creadora de BeeCoaching Innovació Educativa, va prendre les abelles com a imatge i inspiració en la seva tasca com a experta en coaching i intel·ligència emocional per superar una por de la infantesa. "Vaig viure la meva infància en un entorn rural de poble a Galícia i a mi les abelles em feien por –explica–. Però, curiosament, pots convertir una por en la teva marca personal quan et comences a descobrir, a reconèixer les teves vulnerabilitats i permets que apareguin els teus talents ocults". González reconeix que les abelles li resulten fascinants, "per com en són de sàvies". "Alguna cosa han de tenir les abelles quan han interessat a grans pensadors com Aristòtil, per al qual les abelles representaven l'harmonia del cosmos", diu. Sembla clar que les abelles han estat font d'inspiració i d'admiració al llarg de tota la història de la humanitat, i ja els faraons egipcis optaven per enterrar-se amb pots de mel.\nEls pesticides desorienten les abelles, que no saben trobar el seu rusc i moren / THINKSTOCK\nPerò, què en podem aprendre? "Potser l'aprenentatge més obvi és que representen un model de societat ideal, especialment per la seva habilitat per al treball en equip. Persegueixen un objectiu comú fent cadascuna d'elles la seva aportació individual, amb rols molt diferenciats i de manera sincronitzada. Creen sinergies, i això resulta molt complex en els equips humans, ja que tendim a pensar que som autosuficients", diu González. I afegeix: "Hi ha un tret crucial en el funcionament d'aquests insectes i és la claredat en els seus objectius, i això és clau per dirigir les nostres metes. Cada una d'elles sap el que ha de fer i ho fa, es concentren exclusivament en una tasca i no es distreuen ni es desenfoquen. Un altre aprenentatge que ens transmeten és la cura mútua i de tot el sistema per garantir així la seva supervivència. I hi podem afegir l'adaptabilitat i la versatilitat". En definitiva, de les abelles podem aprendre els valors de la passió per la feina, el poder dels equips, l'ordre, la coherència, la generositat, l'entusiasme, la disciplina, el lideratge, el compromís.\nLa doctora en pedagogia apunta que "les aplicacions que les qualitats de les abelles poden tenir en la nostra vida quotidiana, tant en l'àmbit personal i familiar com professional, poden ser molt pràctiques. Ens transmeten què significa tenir un pla d'acció, i això és essencial a les nostres vides per fer una millor gestió del temps, per passar a l'acció i per no quedar-nos paralitzats mirant d'entendre-ho tot a través de la raó. Quan ens enfoquem en les fortaleses i en els aspectes més valuosos de nosaltres mateixos, dels nostres éssers estimats i de les persones amb què treballem, estem tenint un comportament abella".\nAbelles al món de l'empresa\nLa filosofia de les abelles també es pot aplicar al món empresarial, com demostren des de Green Events Barcelona, empresa que es dedica a dissenyar i organitzar activitats de team bulding a l'aire lliure amb impacte social i ambiental positiu. Com explica Luz Monsalve, coordinadora de Green Events, proposen una experiència en què prenen com a exemple les abelles. "Hem fet un acord de col·laboració amb una fundació que treballa en la inserció de persones amb diversitat funcional psíquica i que té un projecte d’apicultura en una masia al Maresme. Hi portem grups d’empreses perquè coneguin les abelles, com s’organitzen, com viuen, la seva importància per a la biodiversitat i les propietats que tenen els productes que ens donen, i després fem una analogia de com s’organitzen les abelles i les empreses i fem una reflexió estratègica útil per a l’empresa. A partir de la seva estructura de treball fem una pluja d’idees i això els serveix de reflexió interna". Una sessió inspirada en les abelles que serveix per detectar debilitats, fortaleses, oportunitats i amenaces i que és un primer pas per si es volen canviar estratègies. "Posem èmfasi en la importància de fer equip i col·laborar, ja que, si no hi ha treball en equip, empresa i rusc s’acaben", afirma Monsalve. Uns aprenentatges que es poden aplicar al món empresarial però també a la vida personal dels participants. I és que, com va dir Marc Aureli, "el que no és bo per al rusc no pot ser bo per a les abelles".\nEl declivi de pol·linitzadors en tots els continents posa en risc la supervivència de les espècies vegetals, la sostenibilitat de l'agricultura i la vida humana. Davant d'aquesta situació, el Jardí Botànic de Barcelona acull fins a l'octubre del 2021 l'exposició Més que abelles amb l'objectiu de donar a conèixer i sensibilitzar la ciutadania sobre el paper essencial dels pol·linitzadors, en especial, de les abelles silvestres, per garantir la supervivència de bona part de plantes del planeta Terra. A la península Ibèrica hi ha al voltant d'un miler d'espècies d'abelles solitàries que no viuen en ruscs ni fan mel i que són les veritables protagonistes de la pol·linització i d'aquesta exposició. Els comissaris de la mostra, Berta Caballero i David Bertran, expliquen que a la mostra “s’explica què és la pol·linització, quins són els agents implicats i curiositats relacionades". "Però l’objectiu principal és donar a conèixer la veritable importància de la pol·linització en un sentit funcional, ja que nou de cada deu flors necessiten que un insecte les pol·linitzi per fer llavors”. Caballero i Bertran alerten que la pol·linització és la base de l’estabilitat dels ecosistemes, així que sense pol·linitzadors el planeta es pot veure abocat a una crisi de diversitat sense precedents. Això té un impacte directe per a la humanitat en diversos vessants, però el més clar és l’alimentació humana, ja que el 75% del menjar que consumim està pol·linitzat per insectes. Per tant, que les abelles desapareguin fa que la nostra alimentació estigui en joc". I què podem fer per canviar la situació? "La millor manera de contribuir-hi és canviar la perspectiva que en tenim, intentar ajudar-les plantant flors aromàtiques (romaní, farigola, sajolida, espígol etc..) o col·laborar en molts dels projectes que ja s’han engegat per conèixer els pol·linitzadors que tenim a tocar", expliquen els comissaris de la mostra. L'exposició s'ha dissenyat per arribar a tots els públics i ens permet conèixer com es dona la pol·linització, com hi actuen aquests insectes i el paper que desenvolupen en l’equilibri ecològic de la Terra. A més, pretén traçar un guió de bones pràctiques que ajudi la ciutadania a implicar-se en accions que capgirin aquesta crisi i inclou diverses iniciatives ambientals i es completa amb un programa d’activitats adreçat a tots els públics. El podeu consultar al Museu de les Ciències de Barcelona.\nAplicar els ensenyaments de les abelles en el nostre dia a dia\nMaria José González apunta com podem aplicar els aprenentatges en relació a les abelles a les nostres vides per millorar la nostra educació emocional.\nCreu en tu. A les nostres vides podem aprendre de les abelles a transformar la realitat. Si hi ha alguna cosa inspiradora i fascinant en la vida de les abelles és el fet que científicament no podrien volar, a causa de les dimensions de les seves ales, el seu pes i la forma del seu cos. Però volen. Aquest fet té una càrrega pedagògica potentíssima i l'exemple de les abelles ha d'empoderar els éssers humans.\nCompromet-te amb els teus objectius i elabora un pla d'acció. Sense un compromís total, les possibilitats d'aconseguir objectius són molt baixes o nul·les.\nPlanifica i gestiona bé el teu temps. El temps és un recurs molt valuós, el temps que perds no el podràs recuperar. Centra't en el que vols i gaudeix del camí.\nEnvolta't d'un bon equip.\nTransmet emoció i no només informació. Qui aconsegueix inspirar i arribar al cor, té més possibilitats d'èxit.\nAprendre fent. Aplicar-nos el learning by doing, el lema tan inspirador de J. Dewey. A qualsevol edat s'aprèn quan hi ha voluntat d'aprendre, quan existeixen metes, quan no hi ha por al fracàs. Transmetem experiències i no només informació.\nConfia en el procés. Una persona amb comportament abella és capaç de domesticar l'ego, donant prioritat al procés de convertir-se en persona i no només a l'avaluació o el resultat final. La persona abella se centra en l'objectiu comú de recol·lectar el nèctar necessari, no s'atura en la queixa i treballa amb determinació cap als canvis que vol aconseguir.\nCREIXEMENT animals filosofia


El millor plat per al Llàgrimes de Tardor blanc 2010 - Sant Josep Vins\nJa tenim guanyador del concurs que varem celebrar durant el mesos d’abril i maig a través de la revista gastronòmica digital 7 Caníbales i la xarxa social Twitter.\nEl concurs ens ha permès conèixer fins a 41 propostes gastronòmiques per gaudir-les amb el Llàgrimes de Tardor blanc 2010.\nEl prestigiós sommelier català Ferran Centelles ha actuat com a jurat del concurs.\nCentelles ha reconegut la gran dificultat a l’hora d’escollir el guanyador dient-nos que “el maridatge sempre té una part molt subjectiva”.\nQui s’ha emportat el lot de vins Llàgrimes de Tardor ha estat l’Albert Aragay (@CuinoErgoSum), de Barcelona, amb el plat “Ànec amb naps i salsafins”. Com alguns ja sabeu, els salsafins són uns tubercles de temporada, molt difícils de trobar.\nL’Albert ens ha dit que “quan vaig visualitzar aquest vi vaig pensar directament en aquest plat”.\nI no s’ha equivocat, doncs el sommelier Ferran Centelles ha considerat que “els plats amb greix i els gustos de la terra”, com dels tubercles, funcionen a la perfecció amb un vi “bastant voluminós” com el Llàgrimes de Tardor blanc.\nL’Albert també ens recomana cuinar el plat que proposa amb el mateix vi, una opció molt encertada que també us recomanem i ens confessa que és un aficionat del món del vi “cada dia més enamorat dels vins blancs, i en concret, dels vins fets amb garnatxa blanca”.\nDes de l’Agrícola Sant Josep felicitem el guanyador i volem donar les gràcies a totsels participants, a 7 Caníbales i a en Ferran Centelles per haver fet possible aquest magnífic concurs. Fins la propera!\n7 Caníbales, Cuina, DO Terra Alta, Gastronomia\nEl millor plat per al Llàgrimes de Tardor blanc 20102014-06-112021-06-17https://santjosepwines.com/wp-content/uploads/LOGO-SANT-JOSEP-VINOS.pngSant Josep Vinshttps://santjosepwines.com/wp-content/uploads/llagrimesdetardor_bfb-2.jpg200px200px\nComencem la temporada de visites i tastos al cellerActivitats, Blog, Celler, Vinyes\nEl millor plat… segona partActivitats, Blog, Gastronomia, Sant Josep Vins a taula, Vins


Blog de Pepa Chesa: RTVE AL PAÍS VALENCIÀ\nMolt be, per fi temes de veritat importants.\nEl sector Audiovisual e suna peça estartegica en l'economia actual. Als EEUU es un dels principals motors economics. Pelicules, series, documentals, events esportius, alli produeixen més de les 3 parts de programació del TV que podem vore, per TDT,Cable,ADSL o Satelit.\nno vullc ni pensar la de diners que deuen entrar als EEUU de la venta dels seus productes audiovisuals.\nJo en el TEMA RTVE encara aniria més enllà.\nUn canal en Valencià/CAtalà pagat per TVE i produit en VALENCIA.\nEl canal 24H que siga com EURONEWS, en totes les llengues del estat.\nEl Teledeporte igual, si EUROSPORT ho fa pk no TD-TVE?? i que emitixquen partides de pilota valenciana produides per RTVE-Valencia.\nClanTVE igual tb en tots els idiomes.\nI que el projecte de fer el canal arte (igual que el franco/alemany) que tb el facen bilingüe.\nEs més es podria fer una proposició a les CORTS, pk inste al gover d'aspanya a posar en marxa estes mesures, i aixi que el PSOE i el PP es retraten en la seua aposta pel audiovisual valencià i per la llengua.\nL'entrada de dinars en doblatge seria increible i posaria on toca un sector hui per hui destruit.\nHi viu molta gent del doblatge, actors, director, tecnics,.., inclus transportistes.\nno compendré mai com amb els recursos de l'estat no és fa una programació util pels que no volem ser adoctrinats. Amb totes les despeses estatals, no demane que es faça contrapropaganda de C9, però sí informar de la resta de notícias que els Goebels valencians no ens volen presentar. Tampoc comprenc com consideren enemics informatius al que de debó serien lleials coparticipants amb un govern més valencià, més valencianista. El BLOC no és l'enemic del PSOE.. els mitjans de comunicació, els seus redactors en cap, no han de contar en els nostres vots per donar-li-los al PSOE si no han de buscar els vots entre els antics votants del PSOE que se'n pasaren al PP.\nSi el PSOE de valència és incàpaç de convèncer al PSOE -Madrid que ha de reforçar AITANA per enviar altres missatges, els redactors de C9 continuaran oferint un missatge idílic del PP valencià i lo roin que és el PSOE estatal... que no el govern de la NACIO, de l'estat, de l'espanya a la que ofrenarem les glòries fins la mort


Cèdula d'habitabilitat a la Granada: des de 150 euros\nPreu d'obtenció de la cèdula a la Granada\nCom que la Granada (l'Alt Penedès) és a més de 30 km de Barcelona, els preus per a totes les inspeccions i certificacions d'habitabilitat situades al seu nucli urbà tenen un càrrec per desplaçament de 35 euros.\nInspeccionem el vostre habitatge al nucli urbà de la Granada i us lliurem el certificat que us permetrà sol·licitar la cèdula a la Generalitat. És la opció més econòmica, però vosaltres heu de fer algunes gestions.\nInspeccionem el vostre habitatge al nucli urbà de la Granada i fem les gestions necessàries a la Direcció General d'Habitatge, de manera que només heu d'esperar a rebre la cèdula per correu, a casa.\nEl càrrec de desplaçament s'aplica una única vegada per encàrrec a totes les inspeccions a realitzar a la Granada al mateix dia. Preus especials per a comunitats de propietaris i immobiliàries. Descomptes de fins al 40%, en funció del volum. Consulteu-nos.


Com enviar fax sense un fax? - Bloc\nCom enviar fax sense un fax?\nCom enviar fax mitjançant l'ordinador en línia sense màquina de fax?\nAbans de l’aparició del correu electrònic, les màquines de fax (fax) s’utilitzaven àmpliament per enviar i rebre documents. Tot i així, és una manera ràpida d'enviar els vostres documents, però no és la més pràctica, ja que requereix més recursos, com ara tòner i paper. A més, abans d’enviar un fax, cal imprimir el document. Avui en dia, l’enviament de faxos és una manera una mica antiga d’enviar documents, però moltes oficines encara utilitzen màquines de fax. Si no disposeu de màquina de fax i preferiu no invertir-ne cap, hi ha moltes maneres d’enviar faxs en línia sense el maquinari: envieu faxos des de l’ordinador a una màquina de fax a través d’Internet i rebeu faxos mitjançant el vostre compte de correu electrònic.\nTambé podeu utilitzar serveis en línia per enviar faxos, mitjançant els quals podeu introduir el text que vulgueu enviar per fax o penjar un document des del vostre ordinador (normalment un fitxer .doc, .docx o .pdf). Quan us registreu amb aquests serveis, se us assigna un número de fax que podeu lliurar a altres persones perquè us puguin enviar faxos. Normalment es converteixen en un format digital que s’envia a la vostra adreça de correu electrònic. No hi ha manera de connectar-se a una màquina de fax per Internet i, per tant, si heu d’enviar faxos sense una màquina de fax, hi ha diverses opcions en línia. En aquest article us mostrem com enviar faxos des de l’ordinador sense cap impressió, etc. Per enviar un fax en línia sovint es requereix un formulari digital del vostre document, per tant, primer heu d’escanejar-lo i després deixar que els serveis de fax en línia facin la resta.\nEnviar fax en línia amb GotFreeFax\nEnviar fax en línia amb FaxZero\nEnviar fax en línia amb MyFax\nEnviar fax en línia amb PamFax\nPer utilitzar aquest servei d’enviament de fax en línia, introduïu la vostra informació (informació del remitent) i, a continuació, la informació del receptor (informació del receptor), inclòs el número de fax. A continuació, carregueu un fitxer (PDF, DOC o JPG) o enganxeu el text del missatge (que pot incloure format) a la 'quadre de text enriquit' . No obstant això, hi ha algunes limitacions: els faxos no poden tenir més de tres pàgines, només podeu enviar dos faxos gratuïts al dia i els faxos només es poden enviar als Estats Units i al Canadà. Si no teniu molts documents o missatges per enviar, aquest servei gratuït és la solució perfecta. Si necessiteu enviar més documents, podeu utilitzar serveis premium de pagament. Visita https://www.gotfreefax.com/ i comenceu a enviar els vostres documents.\ncom desfer-se de onesearch\nAmb aquest servei, podeu enviar per fax un màxim de tres pàgines (més una carta de presentació) i cinc faxos gratuïts al dia. Els tipus de documents que es poden enviar per fax inclouen fitxers .doc, .docx i .pdf (tots de menys de 20 MB per document). Per començar, només necessiteu una adreça de correu electrònic vàlida. Rebrà un URL per a una pàgina d'estat de fax privat. Deseu aquest URL, ja que no es tornarà a proporcionar. La pàgina mostra l'estat del fax, fins i tot si es perd la confirmació del correu electrònic de lliurament. Els faxos enviats als Estats Units i al Canadà són gratuïts, però també podeu utilitzar el fax internacional per un suplement. Visita https://faxzero.com per començar a enviar els vostres faxos.\nMyFax us permet enviar i rebre faxos de manera digital, sense imprimir, escanejar ni tenir la molèstia de tenir un fax. Podeu enviar faxos per correu electrònic, aplicació mòbil o lloc web. Podeu enviar dos faxos de 10 pàgines (menys de 10 MB) cada 24 hores. Els fitxers admesos que es poden enviar per fax inclouen fitxers Microsoft Word, Excel i Powerpoint, .pdf, .tif, .gif i .jpg. Només necessiteu una adreça de correu electrònic que funcioni per utilitzar aquest servei, que es pot utilitzar per enviar faxos a 40 països diferents. Té una prova gratuïta de 30 dies i també hi ha serveis de pagament. Visita https://www2.myfax.com per obtenir més informació.\nimprimir en pdf windows 7 professional\nPamFax es pot unir gratuïtament i els nous usuaris reben tres pàgines de fax gratuïtes. Si actualitzeu, PamFax us proporcionarà un número de fax personal. Visita https://www.pamfax.biz/en/ començar. Ofereixen enviaments de fax a tot el món a 236 països, inclosos un servei per satèl·lit i números de mòbil.\nHi ha molts serveis de fax en línia disponibles i, si només necessiteu enviar un fax ocasional, podeu gestionar-lo gratuïtament. Si voleu enviar i rebre faxos amb més freqüència i en major nombre, haureu de registrar-vos per obtenir un compte de prova i, posteriorment, per un de pagament. Tot i això, aquestes opcions poden ser més rendibles que comprar un fax.\nTambé podeu enviar per fax els vostres documents mitjançant l'eina Windows 'Fax i escaneig'. En aquest cas, però, l’ordinador ha d’estar connectat a una línia telefònica, cosa que també requereix que tingueu un mòdem de fax de marcatge directe. Una vegada més, si necessiteu una solució ràpida, us recomanem les opcions anteriors.\nfirefox no es va connectar: possible problema de seguretat\nun mòdem pot obtenir un virus?\nS'ha produït un error de sistema 5 administrador d'usuari net de Windows 7\nno pot obrir res al Windows 10


Les claus per tornar a fer esport amb seguretat - Diari de Girona\n01 de maig de 2020\nLes claus per tornar a fer esport amb seguretat\nredacció 02.05.2020 | 00:54\nFer escalfament abans de començar\nÉs molt recomanable sobretot per a qui surti a córrer dedicar entre cinc i deu minuts a fer un petit escalfament de mobilitat articular. Fa molts dies que el cos no trepitja el carrer i encara que s'hagi intentat mantenir l'activitat física, els moviments que a partir d'avui es podran tornar a fer no seran els mateixos que tancats a casa.\nMantenir una bona hidratació\nI més si es té en compte que aquest cap de setmana les previsions metereològiques apunten cap a dies assolellats i força calorosos. És necessari endur-se alguna beguda.\nQue l'esforç sigui progressiu\nEls experts alerten del risc de lesions després de gairebé dos mesos tancats a casa. Per això l'esforç ha de ser progressiu durant els propers dies. «No ens hem de tornar bojos, que la gent surti a gaudir de la natura i de l'esport», explica la ciclista Txell Figueras.\nMantenir les distàncies amb altres practicants\nEl Govern ha sigut clar: tot i les mesures d'alleugeriment la lluita contra la pandèmia no s'ha acabat i cal mantenir les mesures de seguretat de manera estricta. I fent esport, i desprenent partícules de suor, les distàncies respecte als altres practicants han de ser encara més grans: fent running, entre 4 i 5 metres, i en la pràctica del ciclisme, de 10 a 15.\nEls socorristes de Platja d'Aro van fer 14.240 intervencions.\nTres museus gironins, gratuïts els diumenges de restriccions.\nLa Xina lidera també la cursa per a la implantació de la moneda digital.\nMor un jove després de ser arrossegat per un dromedari en una excursió a València\nDescobreixen l´estructura del que podria ser un antic refugi de la Guerra Civil a Palamós\nLa històrica jugadora d´hoquei gironina Motxa Barceló (Voltregà) anuncia la retirada\nLa raó per la qual beure una o dues cerveses al dia no és dolent per la salut, al contrari\nJapó alliberarà l´aigua de la planta de Fukushima al mar malgrat les crítiques a nivell internacional\nDetenen un home per robar 128 ulleres d´una òptica del centre de Figueres\nAturen l´arribada de la vacuna de Janssen a Europa


MK Premium ofereix a l’Ajuntament la compra del número 13 de Lancaster | betevé\nMK Premium ofereix a l’Ajuntament la compra del número 13 de Lancaster\nLa immobiliària propietària de l'immoble assegura que el vendria al consistori per un "preu de mercat coherent"\nRedacció | divendres, 14 de jul. del 2017, a les 18.26\nEl fundador de la immobiliària MK Premium, propietària del número 13 del carrer de Lancaster, al barri del Raval, assegura que han ofert a l’Ajuntament la possibilitat de vendre-li l’edifici per un preu coherent de mercat, oferta que, segons l’empresa, el consistori no ha acceptat. Ho ha explicat en una entrevista a ‘La tarda de Barcelona’, de betevé, el fundador de la immobiliària, Daniel Leiva, que, a més, ha negat que hagin comès assetjament immobiliari contra els ocupants dels pisos.\nLeiva ha explicat que la seva immobiliària va comprar l’edifici el 2016 amb la intenció de rehabilitar l’edifici i els pisos i, posteriorment, tornar-lo a vendre. Assegura que a la finca “hi havia pisos pastera, punts de venda de droga i prostitució” i que els habitatges “estaven ocupats il·legalment”.\nReconeix que es va pagar els antics ocupants perquè marxessin de l’edifici però nega que hagin dut a terme tècniques d’assetjament immobiliari. Sobre l’última família veïna del número 13 de Lancaster, la de l’Ahmed, Leiva ha explicat que els van oferir un lloguer de 300 euros al mes que no està pagant i que, per això, el volen fora de l’edifici. En cas que pagués el lloguer, ha dit, no tindrien cap problema que s’hi estigués fins a l’extinció del contracte, el 2019.\nLa família de l’Ahmed, per contra, ja va assegurar que no van poder pagar el lloguer del pis durant un temps perquè no se’ls va informar del canvi de propietat. Asseguren que és una estratègia d’MK Premium per tenir motius per denunciar-los per impagament i, així, obligar-los a marxar del pis. De fet, es van querellar contra l’empresa per assetjament immobiliari. Asseguren que han rebut pressions, que se’ls ha ofert diners per marxar i que s’han dut a terme obres a l’edifici amb ells vivint-hi.\nSobre aquestes obres Daniel Leiva ha assegurat avui que disposaven de permís i que el que es va fer és posar portes blindades antiocupació a les portes dels habitatges. També diu que no han rebut la querella de la família de l’Ahmed i que, per tant, no els consta que hagi esta interposada.\nL’oposició va instar l’Ajuntament a comprar el número 13 de Lancaster\nLa Comissió de Drets Socials va aprovar el mes de juny una proposta del Grup Municipal d’ERC que instava el govern municipal a comprar les finques 7, 9, 11 i 13 del carrer de Lancaster, al barri del Raval.\nTot i que el Grup Muncipal de BComú també hi va votar a favor, el regidor d’Habitatge, Josep Maria Montaner, va assegurar que “l’Ajuntament no pot comprar totes les finques que es troben en processos d’expulsió”. Tot i això va dir que s’estudiaria la possibilitat de comprar-les.\n— Ajuntament de Barcelona — assetjament immobiliari


La NASA persegueix els lladres de meteorits\nCentenars de mostres de roques lunars i altres materials que es van donar a científics per fer recerca han acabat venent-se fraudulentament\nMANNY FERNÁNDEZ The New York Times Actualitzada el 22/04/2012 00:00\n260x366 La NASA persegueix els lladres de meteorits La NASA persegueix els lladres de meteorits\nS'han trobat fragments de lluna als llocs més inèdits. A Virgínia Occidental es va perdre misteriosament una roca lunar. Fins que un bon dia d'estiu va aparèixer a la lleixa d'una llibreria al soterrani d'un dentista retirat. Temps enrere se'n va perdre una altra a Colorado. Va reaparèixer a casa d'un antic governador. A Arkansas en va aparèixer un fragment entre els objectes de record de l'antic president Bill Clinton. Els casos de roques lunar i meteorits perduts i retrobats són molts. I no només als Estats Units. També n'han desaparegut d'un museu de Malta i una altra d'Hondures, que algú va intentar vendre a un agent federal secret a Miami.\nParlem de peces rares d'art? De joies d'un valor inestimable? Res de tot això. Totes aquests peces eren, literalment, de més enllà d'aquest món: roques lunars, mostres de meteorits i del que en diuen astromaterials que la NASA havia deixat en mans dels investigadors o que van ser lliurats com a regal a mandataris dels EUA i de l'estranger. Se n'han perdut centenars. Ara, la NASA vol prendre mesures. Per això cal seguir la pista dels fragments que s'han anat perdent. El problema és que durant molts anys han estat oblidades. No s'ha fet cap tipus de seguiment sobre el que n'han fet els dipositaris originals.\nHan estat destruïdes, robades o no estan controlades. N'hi ha que van ser regalades pels astronautes o presidents dels Estats Units a dignataris d'arreu del món. D'altres, els responsables de la NASA les van deixar en préstec per fer recerca, per educació o exhibició pública. Fins i tot hi ha objectes que després de passar anys a l'espai exterior s'han convertit en souvenirs degradats a la mateixa categoria d'un joc de claus de cotxe o unes postals de 29 centaus.\nEl 2004 es van perdre sis mostres de meteorits enviades a un laboratori de la Carnegie Institution for Science de Washington. El 1978 la NASA va enviar una mostra lunar amb forma de disc a l'Observatori Astronòmic Mount Cuba, a Greenville (Delaware). Trenta anys més tard van preguntar pel disc però l'encarregat que se n'ocupava ja era mort. La mostra (una roca de terra lunar d'uns 15 cm) havia desaparegut. La NASA diu que l'observatori no la va poder trobar, però un membre de la junta directiva del centre sosté que durant un temps havia desaparegut però l'encarregat que ara és mort la va retornar.\nSeguir la pista d'un tros de lluna\nUn altre cas és el d'un fragment lunar d'1,1 g, una de les mostres lunars recollides pels astronautes de l'Apol·lo 17 el desembre del 1972. Un any més tard li van regalar al governador de Virgínia Occidental. En els últims anys la seva localització era desconeguda, fins que el fragment va tornar a emergir el juny del 2010, en una caixa guardada al soterrani de Robert T. Conner, un dentista retirat. L'única relació entre ell i el governador a qui li van regalar el fragment lunar era Arch A. Moore Jr., el seu germà, mort l'any 2002.\nEl germà de Moore era propietari d'un despatx d'advocats a Washington i a la caixa que contenia el fragment lunar també hi havia papers de la seva oficina. El fragment era de la mida aproximada d'una moneda de deu centaus, era a dins d'una bola de cristall muntada en una placa de fusta. Conner mai no li va donar gaire importància. "No feia gaire goig, la veritat", va dir Conner, de 76 anys, que va decidir entregar-la a les autoritats. "He vist trofeus de bitlles més bonics", va dir.\nLa magnitud de la pèrdua\nEl mes passat l'inspector general de la NASA, Paul K. Martin, va determinar que 517 roques lunars i altres mostres d'astromaterials que van ser enviades entre el 1970 i el 2010 s'havien perdut o les havien robat. Un informe publicat per l'equip de Martin indicava que 11 dels 59 investigadors de Houston i Washington que van ser sotmesos a auditoria no podien retre comptes de totes les mostres prestades per la NASA.\nA més es van trobar altres anomalies, com ara investigadors que tenien objectes que, segons els registres de l'agència espacial, o bé no existien o bé havien estat prestats a altres col·legues sense haver avisat ni haver-ne deixat cap tipus de constància.\nD'altra banda, l'agència espacial no havia actualitzat els registres de 12 investigadors amb mostres que havien mort, s'havien retirat o havien marxat, en algun cas sense retornar les mostres. Un investigador, assenyalava l'informe, encara tenia unes mostres lunars des de feia més de 35 anys, tot i no que no tenia constància d'haver-les fet servir com a objecte de la seva recerca.\nVa haver-hi un temps en què les roques lunars es van convertir en un obsequi per afalagar governants. L'informe va concloure que l'Oficina per a l'Adquisició i Conservació d'Astromaterials del Johnson Space Center, a Houston, encarregada d'una col·lecció de 163.000 mostres d'astromaterial de la NASA, no només no tenia prou control sobre els préstecs per a la recerca, l'educació i l'exhibició pública de roques lunars i altres peces, tampoc controlava les mostres que van rebre els dignataris nord-americans i d'altres països com a regal. De fet, a l'informe que denuncia les pèrdues no hi consten, malgrat que se sap que n'hi havia moltes.\nEls especialistes en roques lunars diuen que la mateixa NASA també hauria de tenir un inventari sobre el que ells mateixos van regalar. Estimen que, després de les missions Apol·lo 11 i Apol·lo 17, gairebé 400 roques lunars van ser lliurades a dirigents nord-americans i de la resta del món. D'aquestes, gairebé 200 s'han destruït o robat.\nEls portaveus de la NASA a Washington i a Houston van dir que l'inspector general havia informat d'unes pèrdues que representaven només una petita part de les desenes de milers de mostres d'astromaterial que l'agència espacial ha deixat a científics d'arreu del món durant més de 40 anys. Concretament, les mostres perdudes suposaven menys d'una centèsima part de l'1% de les mostres que han estat retornades correctament durant els últims 40 anys.\nAra per ara, malgrat les pèrdues la NASA ni es planteja deixar de facilitar mostres als investigadors. "Tot i que aquestes pèrdues són sempre lamentables, i que la NASA està d'acord amb l'opinió de l'informe de l'inspector general que seguir millorant certs procediments podria reduir la taxa d'incidències, els beneficis científics de fer que aquestes mostres siguin accessibles per a l'estudi han superat de llarg el petit risc de pèrdua", va declarar el portaveu de la NASA a Houston.\nEls responsables de la NASA han manifestat que han començat a posar en marxa les recomanacions de l'informe, que reclamava a l'agència, entre altres mesures, la realització de contractes de préstec per a les diverses menes de material i que la supervisió del procés d'inventariat fos més estricta. Jeffs va dir que tot i que la NASA va amonestar per carta alguns investigadors involucrats en la pèrdua de mostres, no els va retirar els privilegis d'investigació.\nCaçadors de roques\nPoques persones als Estats Units han dedicat tanta atenció a les roques lunars com Joseph R. Gutheinz Jr., un advocat de Texas que té a l'escriptori un globus terraqüi rotatori en què es llegeix "Caçador de roques lunars". No és un títol oficial (és un regal dels seus fills), però podria ben bé ser-ho: Gutheinz i els seus estudiants de justícia penal a la Universitat de Phoenix i l'Alvin Community College, a Alvin (Texas), han ajudat a localitzar 77 roques lunars que estaven perdudes, incloent-hi les que havien estat lliurades als governadors de Colorado, Missouri i Virgínia Occidental.\n"Si algú posa una roca lunar en mans d'un governador i aquest se la queda o la perd, si una cosa com aquesta no es pot evitar, potser vol dir que no són tan curosos", diu Gutheinz, que antigament va treballar com a agent especial de l'oficina general d'inspecció de la NASA. "I si no en tenen prou cura, i se les enduen a casa, què més es poden endur, a casa?", afegeix. Quan treballava com agent a la NASA, Gutheinz va dirigir una operació policial secreta a Miami per recuperar una roca robada a Hondures l'any 1998. Es va anomenar operació eclipsi lunar . Gutheinz va llançar l'ham posant un anunci a l' USA Today que deia "Es busquen roques lunars". Li va trucar un home que els oferia la venda d'una roca lunar autèntica. En demanava 5 milions de dòlars.


Nom: CAL CALSOT\nAdreça: Carrer de Martinet\nLocalització: Montellà i Martinet (Cerdanya)\nActual Comercial Hotel\nNúm. Registre / Catàleg: 6854-I\nData Disposició: 03/03/2014\nCal Calsot és una casa cerdana per definició i per tipologia del segle XVIII.\nReuneix els diferents elements que caracteritzen la casa tradicional de la Cerdanya.\nL'habitatge consta de planta baixa, planta primera, planta segona i golfes. Amb una simetria de les obertures a la façana principal. Té una era, amb el pou, els coms per abeurar, la cisterna d'aigua i el femer. A més té els següents espais de producció: el paller, la cort, el corral, la porquera i el colomer.\nSegons els propietaris, cal Calsot pertany al grup de masia d'estructura clàssica Tipus II subgrup 6, segons l'estudi i classificació de la masia catalana de Danés i Torras de 1933. Presenta estructura de tres cossos a la planta baixa, transformant-se en una estructura de dos a partir de la primera planta.\nLa casa presenta la façana arrebossada, fet que contrasta amb la resta de construccions que deixen la pedra a la vista. La façana presenta una certa simetria pel que fa a les obertures. L'edifici està construït en pedra calcària local i cobert per teulada a tres vessants.\nL'interior de l'edifici presenta tres cossos en planta baixa on trobem la cort i els cellers. Les plantes superiors (primera, segona i cap de casa) s'organitzen seguint la tipologia dels dos cossos, així, la sala no es troba al centre. Els forjats de fusta, les bigues, les posts i entrebigats són els originals. La situació i definició de l'escala també és l'original.\nLa gran arcada de mig punt del paller és l'element més destacable de tot el conjunt de cal Calsot. En les altres cases cerdanes aquest gran arc es troba a l'interior per sostenir i dividir un gran espai interior com és el cas de Cal Semperí de Puigcerdà.\nL'arcada de mig punt fa sis metres d'alçada i set i mig metres de llum. Actualment està ocupat per les oficines d'una empresa de gestió forestal.\nLa cort està annexada a llevant de la casa i s'ha transformat en habitatge.\nL'era, com a moltes cases cerdanes, està empedrada amb pedra local plana. Cal Calsot és una casa cerdana per definició i per tipologia del segle XVIII.\nSegons els propietaris, cal Calsot pertany al grup de masia d'estructura clàssica Tipus II subgrup 6, segons l'estu...


JOAN RUIZ: “EL PP HA INTENTAT FER SERVIR LA CAMPANYA COM UN MOCADOR DE PAPER PER TAPAR EL QUE HAN FET AQUESTS DARRERS QUATRE ANYS” | Camp de Tarragona | Partit dels Socialistes de Catalunya\nJOAN RUIZ: “EL PP HA INTENTAT FER SERVIR LA CAMPANYA COM UN MOCADOR DE PAPER ...\nJOAN RUIZ: “EL PP HA INTENTAT FER SERVIR LA CAMPANYA COM UN MOCADOR DE PAPER PER TAPAR EL QUE HAN FET AQUESTS DARRERS QUATRE ANYS”\nActualitzat: 24/6/2016 a les 11:25\nCreat: Divendres, 24 de Juny\nJoan Ruiz fa valoració final de la campanya electoral\n“El Partit Popular ha intentat fer servir aquesta campanya electoral com un mocador de paper per tapar el que han fet durant aquests darrers quatre anys. Avui, darrer dia de la campanya electoral, vull reiterar que el nostre compromís és al 100% amb les comarques tarragonines i la seva gent. Al marge del resultat que puguem obtenir diumenge, els nostres diputats dedicaran tota la seva capacitat política a defensar els interessos de Tarragona a les Corts Generals”, així ho ha assegurat el cap de llista socialista al Congrés per Tarragona Joan Ruiz en la valoració final de la campanya electoral.\nPrecisament en relació a la campanya Joan Ruiz ha afirmat que “els socialistes hem dut a terme una campanya en positiu i hem estat els únics en fer propostes territorials en clau tarragonina durant aquests 15 dies. Si diumenge anem a votar massivament i omplim les urnes de butlletes amb el puny i la rosa impulsarem mesures com la prestació de 426 euros mensuals per a les 15.000 famílies que tenen a tots els seus membres a l’atur i ja no cobren cap ajuda o el pla que hem proposat per reduir a la meitat les llistes d’espera per a intervencions quirúrgiques a les comarques tarragonines.”\nDurant aquestes setmanes de campanya el cap de llista del PSC per Tarragona ha recorregut més de 2.000 quilòmetres, ha estat a la majoria de les 10 comarques de la demarcació, s’ha reunit amb associacions, entitats i organitzacions veïnals i ha protagonitzat desenes d’actes electorals explicant el contingut del programa socialista per les comarques tarragonines. Així mateix, el PSC ha organitzat trobades sectorials (com la d’ensenyament o la d’energia), ha fet campanya porta a porta i, per primer cop, ha dut a terme una campanya específica amb vinyetes explicatives del programa socialista per Tarragona a les xarxes socials.\nJoan Ruiz ha estat contundent a l’hora de subratllar que “els socialistes ens deixarem la pell defensant les comarques tarragonines. Estic convençut que els tarragonines i les tarragonines es mobilitzaran diumenge a les urnes a favor del canvi segur i seré que representa Pedro Sánchez. Tarragona mai ha fallat a les grans jornades de la història i ara tampoc ho farà.”\n“El que cal és aprofitar aquestes darreres hores de campanya per estimular la remuntada socialista que assenyalen totes les enquestes. Derrotar Rajoy i el PP és possible si tots anem a votar diumenge i ho fem per la candidatura socialista. Hem de fer-ho també per Tarragona, per recuperar els bons nivells d’inversió que teníem amb els Governs socialistes i que el PP ha retallat dràsticament. Nosaltres hem estat els únics en comprometre’ns a garantir un volum inversor anual superior als 500 milions d’euros. Cap altre partit ha parlat d’això”, ha conclòs el cap de llista del PSC per Tarragona


El programa d’activitats de tardor “Viu el Parc” arriba a la 20a edició — Ajuntament d'Olèrdola\n04:21 del 29 de novembre de 2021\nEl programa d’activitats de tardor “Viu el Parc” arriba a la 20a edició\nEl programa d’activitats de tardor “Viu el Parc” arriba a la 20a edició El tret de sortida es dóna aquest cap de setmana i Olèrdola torna a tenir un protagonisme destacat http://www.olerdola.cat/news/el-programa-d2019activitats-de-tardor-201cviu-el-parc201d-arriba-a-la-20a-edicio http://www.olerdola.cat/news/el-programa-d2019activitats-de-tardor-201cviu-el-parc201d-arriba-a-la-20a-edicio/@@download/image/FMParc.JPG\nEl tret de sortida es dóna aquest cap de setmana i Olèrdola torna a tenir un protagonisme destacat\nAmb la VI Mostra d’entitats i la Fira d’artesans, programa a Begues, aquest diumenge s’inicien les activitats incloses en el programa “Viu el Parc”. Enguany aquesta campanya que vincula els municipis dels parcs del Garraf, Olèrdola i del Foix arriba a la seva 20a edició. Andreu Bernabàs, responsable de Taller de Cultura, empresa encarregada de la gerència del “Viu el Parc”, indica que els objectius estan “més vius que mai” i segueixen vinculats a la necessitat de facilitar el coneixement del medi natural per així respectar-lo. (àudio)\nLa crisi condiciona programes finançats amb recursos públics, com és aquest programa “Viu el Parc”. Andreu Bernabàs assenyala que, malgrat això, amb ganes i imaginació s’ha pogut elaborar una programació atractiva. (àudio)\nEn el cas d’Olèrdola, la primera de les activitats específiques incloses en “Viu el Parc” s’emmarca dins del cicle “Poesia als parcs”. Així, el diumenge 20 d’octubre, a les 12 del migdia, es comptarà amb un recital de poesia amb Jordi Pàmias i Gabriel Panella, amb Adrià Grandia a la viola.\nDissabte 2 de novembre, al local de Can Trabal, hi haurà titelles amb Sebastià Vergés i l’endemà diumenge dia 3 el Conjunt monumental d’Olèrdola tornarà a ser l’escenari de la Festa Major del Parc. (àudio)\nDurant la festa hi haurà tallers mediambientals, visita teatralitzada, jocs rurals i de fira, un tastet musical amb Mireia Izquierdo i The piano hass been drinking i animació infantil amb Els Farsants.


Rosanna Simón: La derrota, a vegades, és més positiva que una victòria\n"La derrota, a vegades, és més positiva que una victòria"\nPer Blanca López Fiñaga, 16.12.2019\nDes d’un petit barri de la Palma, a tocar el cel a Copenhaguen. Rosanna Simón és campiona mundial de Taekwondo el 2008, d’Europa el 2010, plata el 2012 i bronze el 2006, 2014 i 2016. Ha guanyat dotze vegades el campionat d’Espanya i ha participat als Jocs Olímpics de Pequín el 2008. A més a més de les seves innombrables medalles, aquesta lluitadora compagina l’esport amb una altra de les seves passions: la Fisioteràpia, des que es va graduar a UIC Barcelona (2017), on ha tornat per inaugurar el nou curs esportiu.\nCom va començar la teva passió pel taekwondo?\nVa ser per casualitat. Abans de fer taekwondo, vaig practicar molts esports, com la natació i el bàsquet, però m’acabava avorrint. Un dia de camí a l’escola vaig descobrir el taekwondo. A través d’una finestra vaig veure un entrenador vestit de blanc amb un cinturó negre impartint unes directrius i uns nens fent puntades de peu i passant-s’ho la mar de bé. I així va ser com vaig decidir que ho volia provar.\nAmb només quinze anys vas deixar la Palma i Tenerife per marxar al Centre d’Alt Rendiment (CAR) de Sant Cugat.\nVa ser un canvi bastant dur, en plena adolescència. Significava començar una nova vida. El primer any va ser el més difícil, però a partir d’aquí ja em vaig fer el meu propi cercle d’amics al CAR, i vaig començar a sentir-me com a casa.\nHas trobat a faltar alguna cosa?\nVaig trobar a faltar estar amb la família, els amics, tenir més temps per a l’oci i estar més tranquil·la.\nNo. Si tornés enrere, ho tornaria a repetir. Sense cap dubte.\nQuè t’aporta el taekwondo personalment?\nJo penso que m’ha ajudat molt a madurar. M’ha ensenyat a saber planificar bé. Sobretot, m’ha inculcat disciplina i respecte.\nCom portaves la derrota?\nSoc una persona molt competitiva i al principi em costava assimilar-la. A ningú li agrada perdre, però van anar passar els anys i em vaig adonar que la derrota forma part de l’esport i que en moltes ocasions és molt més positiva que una victòria. A partir d’aquí fas una introspecció i et tornes més exigent.\nDe quin campionat tens més bon record?\nSi hagués d’escollir-ne un, seria sense cap dubte el meu campionat del món. Des de petita vaig tenir aquest somni al cap.\nCom es viu el triomf?\nEn aquell moment no me’n vaig ni adonar. Va ser una pujada d’adrenalina. Vivia en un núvol permanent. Ara que estic a punt de retirar-me començo a valorar que han estat uns grans èxits.\nEs pot viure del taekwondo?\nA mi em va ajudar a estar més tranquil·la en la meva etapa universitària, però no es pot viure del taekwondo. No som futbolistes: és un esport bastant minoritari, poc reconegut i poc mediàtic. Si no surts a la televisió, no vens. Tristament, de nosaltres només se’n recorden quan anem a uns jocs olímpics.\nCom era el teu dia a dia?\nAbans, el meu dia a dia era molt exigent i quadriculat. Ho tenia tot mesurat i tenia molt poc temps per dedicar-me a mi. Em llevava molt d’hora per entrenar. Després me n’anava a estudiar, dinava, descansava, tornava a entrenar, anava a fisioteràpia si tenia algun tipus de recuperació i estudiava, si em quedaven forces. Era com una màquina.\nPer què et vas decantar per la Fisioteràpia?\nAbans de Fisioteràpia, vaig començar Educació Infantil, i després Turisme, però no era per a mi. Sempre m’havia agradat la Fisioteràpia. Ho veia de primera mà al CAR i em cridava molt l’atenció. Una de les meves millors amigues estudiava Fisioteràpia a UIC Barcelona i dedicava molt de temps a l’estudi. Això no m’agradava, perquè jo volia fer una carrera que fos fàcilment compaginable amb l’esport, i no m’atrevia a fer el pas. Però, al final, m’hi vaig tirar de cap.\nEn aquells anys, el suport a l’esportista deixava molt a desitjar. Ara tinc entès que donen més facilitats. Malgrat tot, vaig conèixer professors i amics que em van ajudar a portar la carrera amb més tranquil·litat.\nI ara que et retires, com se’t planteja la teva nova vida?\nHe estat aïllada en una bombolla i sotmesa a uns horaris molt estrictes. Ara tinc molta més llibertat. Tinc més temps per parlar amb mi mateixa i estic començant a conèixer-me, a viure de nou.\nÉs un canvi radical. Quin pla ocuparà el taekwondo?\nSempre estaré vinculada a aquest esport. Soc professora de nens petits en una escola i tinc un campus d’estiu en el qual imparteixo classes de taekwondo. Forma part de la meva vida.\nQuins són els teus reptes, ara?\nPer començar, vull continuar creixent com a entrenadora. A nivell professional, vull ser una de les grans també en el camp de la Fisioteràpia. Vull continuar formant-me i en un futur muntar la meva pròpia clínica.\nAmb la teva experiència, què recomanaries a esportistes d’elit que estan començant?\nEls recomanaria que es comprometin i lluitin fins al final, que mantinguin una actitud positiva. Però sobretot, el veritablement important és que no s’oblidin de gaudir del que fan.\nEl taekwondo m’ha ajudat molt a madurar. M’ha ensenyat a saber planificar bé. Sobretot, m’ha inculcat disciplina i respecte\nA ningú li agrada perdre, però amb els anys t'adones que la derrota forma part de l’esport i que en moltes ocasions és molt més positiva que una victòria\nTristament, de nosaltres només se’n recorden quan anem a uns jocs olímpics


LA CULTURA: UN LUXE? PRESCINDIBLE? | Web de Esquerra Unida de les Illes Balears\nLA CULTURA: UN LUXE? PRESCINDIBLE?\nDesprés de llegir l’article de Maria Camps “Cultura de la perifèria o perifèria de la cultura”, hi vaig veure reflectits molts dels meus pensaments i, alhora, em va convidar a continuar meditant-hi. Una de les partides que més estan patint en les retallades actuals és la cultura. Sí que és cert que se senten veus a favor de l’educació i la sanitat però, aquesta conscienciació ha arribat de la mateixa forma a la cultura? El problema que trob és que la majoria dels polítics actuals veuen la cultura com un luxe, com una activitat d’oci més, no bàsica per a la societat i que com a tal, les institucions s’han d’oblidar d’ella i qui accedeixi a la cultura ha de ser aquell que se la pugui pagar. Com estan d’equivocats! És precisament ara, en temps de crisi, quan més hem de donar suport a la cultura.\nPer sortir de la crisi, hi ha polítics que tan sols es fixen en els indicadors econòmics i deixen de banda altres indicadors com el cultural. Però la cultura també ens pot produir beneficis, tant a nivell personal com econòmic que ens ajudaran a sortir d’aquesta crisi. Com pot afectar la cultura al creixement econòmic? Na Maria Camps ja apuntava una raó: els productes culturals fets a Menorca poden servir per fer créixer el PIB de la nostra illa. I no tan sols “explotant-la” a casa, Menorca pot ser exportadora de cultura. Una gran part de la creació cultural que es realitza a l’illa té la qualitat suficient per ser exportada, tan sols l’etern problema del transport ens pot privar de ser competitius fora de l’illa (problema econòmic competència dels polítics i que no han sabut o no han volgut solucionar).\nPerò encara aniria més lluny. La cultura produeix beneficis “indirectes” a l’economia: Un dels grans problemes de les empreses del país és la falta de creativitat. Constantment, estem escoltant parlar de la necessària inversió en Recerca + Desenvolupament + Innovació (R+D+I). Precisament, les empreses que abans sortiran de la crisi seran les que desenvolupen productes i serveis nous. Qui són les persones més creatives de la societat? Sens dubte, els artistes. Donem l’oportunitat als nostres joves d’aprendre i de gaudir de les arts, segur que en molts d’ells despertarà el cuc de la creativitat i que serveix no tan sols per fer art, sinó per treballar, per pensar…. per viure.\nI el més important, la cultura contribueix al desenvolupament intel·lectual de la persona, i per tant, també de la societat. Ens ajuda a formar-nos, a entendre el món en el que vivim, a pensar, a tenir criteri propi, a no caure en el “seguidisme” de masses a què ens veim arrossegats.\nÉs per tot açò que crec que en temps de crisi, la cultura s’ha d’estalonar més, o, precisament és per tot açò que en temps de crisi es retalla en cultura?\nHem de lluitar per a què la cultura sigui de debò un dret de tots, i que hi pugui accedir tothom, no hem de deixar que es converteixi en l’ús exclusiu d’una elit econòmica, perquè amb açò la única cosa que aconseguirem és augmentar les desigualtats socials que crea l’actual situació econòmica.\nNo ens deixem enganar. La cultura no és un luxe, ni és prescindible: és una necessitat!\nCandidata al Senat per


Xavier Orteu i Guiu: Mapa post-Covid de l’ocupació - Social.cat\nDimecres, 3 de març de 2021 | 08:45 h\nTots sabem que els ajuts de l'Estat no només són limitats, sinó que a més tenen data de caducitat. Hi ha molta preocupació per saber què passarà amb la feina després de la crisi de la Covid-19. Es tracta d'un territori desconegut i és per això que ens cal un mapa que serveixi per orientar-nos.\nPer fer aquest mapa, podem fer una aproximació cartogràfica que ens permetrà reunir i analitzar les dades: els percentatges d'atur; el volum de tancaments d'empreses per activitat; com afecta cada sector; els canvis en el volum de persones afiliades a la seguretat social; les perspectives de creixement per sectors; els nous sectors emergents; etc.\nPerò serà la topografia la que ens permetrà entendre quina és la dimensió humana d'aquests elements. Un error comú és confondre topografia i cartografia. El terme topografia deriva del grec i significa descripció del terreny. Es tracta d'una disciplina que s'aplica a totes aquelles activitats humanes que requereixen el coneixement del terreny en el qual tindrà lloc una activitat. El valor afegit és important.\nÉs aquí on crec que hem de situar l'Informe sobre l'Impacte de la Covid-19 sobre l'economia social i solidàriaque ha elaborat la Xarxa d'Economia Solidària de Catalunya (XES). En ell s'apunta que la crisi de la Covid-19 ha posat al descobert com les costures sociocomunitàries resistien l'impacte de la pandèmia. Mentrestant, les del capitalisme, mostren un sistema estructuralment fràgil que no pot garantir les condicions de vida en moments d'emergència social\nAixò és interessant perquè aquesta aproximació topogràfica ens permet entendre perquè l'economia social i solidària és capaç de generar experiències que dibuixen nous horitzons temporals i relacionals, amb capacitat de donar una identitat social al seu voltant. Projectes que posen en el centre la passió cívica, el compromís amb la transformació de la comunitat.\nPer fer aquest mapa post-Covid de l'Ocupació ens trobem doncs amb un dilema: o posem de senyalització la dinàmica actual que desfà la dimensió col·lectiva del treball, o hi posem les iniciatives que permeten fer front a la precarietat a través de la construcció d'un sentit social. Com s'apunta en l'Informe: “El capitalisme és un sistema fallit”. En una època de pèrdua de vigència dels relats col·lectius, aposto per fer mapes que ens permetin construir noves formes de resistència i noves relacions entre vida i treball.


Els Ajuntaments catalans acusen la falta de Govern | Catalunya | EL PAÍS Catalunya\nEls Ajuntaments catalans acusen la falta de Govern\nEl buit de poder afecta les qüestions més diverses de la vida dels ciutadans\nBarcelona 23 ABR 2018 - 21:12\tCEST\nCarles Puigdemont, amb diputats de Junts per Catalunya, a Berlín. F. Trueba efe\nSis mesos després de l’aplicació de l’article 155 de la Constitució, els ajuntaments catalans ja estan notant la falta de Govern i el consegüent buit de poder a l’hora de prendre decisions polítiques que afecten les qüestions més variades de la vida dels ciutadans. Alcaldes de formacions polítiques diferents expliquen a EL PAÍS que és urgent posar fi a aquesta interinitat i que es restableixi el diàleg entre els ajuntaments i la Generalitat.\n“El dia a dia funciona, es pot anar avançant en alguns projectes, però arriba un moment en què la decisió política depèn d’un conseller i aquí sorgeix l’embolic”, explica Núria Marín, alcaldessa socialista de l’Hospitalet de Llobregat. A tall d’exemple cita el projecte de construir un hospital general en aquesta ciutat, que ha quedat en punt mort. “Necessitem un Govern que prengui decisions, perquè hi ha assumptes que els tècnics no poden resoldre”, diu Marín.\nQualsevol ajuntament català té assumptes pendents esperant que es posi fi al buit de poder actual i a aquesta falta d’interlocutors. Els alcaldes coincideixen que el Govern del PP s’ocupa de les qüestions més simbòliques relacionades amb el procés, però no baixa a l’arena d’aquestes qüestions locals, al marge de la lentitud afegida que suposa per a qualsevol tramitació que les decisions es prenguin a Madrid. A Vilanova i la Geltrú, per exemple, s’està tramitant un pla especial per al port i els centenars de pàgines del projecte ja redactat s’han de traduir al castellà. En aquesta mateixa ciutat, per exemple, està pendent que es nomeni un conseller de Salut per formalitzar la fusió dels consells sanitaris de les comarques del Garraf i de l’Alt Penedès i poder oferir un servei millor als ciutadans.\nDavid Saldoni, alcalde de Sallent (Bages) i president de l’Associació Catalana de Municipis, es mostra contundent. “S’ha produït una ocupació institucional del poder que afecta les subvencions, els convenis, les autoritzacions o les cessions. El problema és que no hi ha interlocutor perquè no pots trucar al ministre de torn”, relata.\nA l’espera de conseller\nUn exemple que relata l’alcalde és la cessió a l’Ajuntament per part de la Generalitat de l’antiga carretera que travessa el poble. “Està tota la documentació preparada perquè la signi el conseller, però no hi ha conseller”, explica. D’aquesta cessió depèn la rehabilitació d’un barri, instal·lar un ascensor i que Sallent es beneficiï d’una subvenció de 700.000 euros a l’empara d’un pla que va elaborar el Govern destituït. “És una morterada per a nosaltres”, diu l’alcalde. En la seva opinió, la responsabilitat és del PP, no de l’estratègia dels grups independentistes per presentar un candidat a la investidura incapaç d’haver estat triat pel Parlament.


El Consell impulsa el Pla de dinamització i governança turística de la Mancomunitat Foia de Bunyol-Chiva\n- El Pla està dotat per a enguany, 2020, amb 300.000 euros s\nEl Consell ha aprovat la subscripció del conveni de col·laboració entre Turisme Comunitat Valenciana, el Patronat Provincial de Turisme de València i la Mancomunitat Intermunicipal Foia de Bunyol-Chiva per a desenvolupar, en 2020, el Pla de dinamització i governança turística d'aquesta comarca.\nL'import total màxim de cost d'execució de les actuacions que cal desenvolupar mitjançant aquest conveni ascendeix a 300.000 euros, que seran finançats per les administracions a tres parts iguals. És a dir, la Mancomunitat Foia de Bunyol-Chiva contribuirà amb 100.000 euros; el Patronat Provincial de Turisme de València també aportarà 100.000 euros i Turisme Comunitat Valenciana subvencionarà l'acord amb un terç del total, 100.000 euros.\nMitjançant aquest conveni, la Mancomunitat es responsabilitza de coordinar la col·laboració entre ajuntaments i realitzar els projectes i les obres que milloren la qualitat dels serveis turístics del territori; la millora del medi urbà i natural; l'ampliació i la millora dels espais d'ús públic; l'augment, la diversificació i la millora de l'oferta complementària; la valoració dels recursos turístics; la creació de nous productes, així com la sensibilització i la implicació de la població i els agents locals en una cultura de qualitat.


Tecnologies naturals per a la gestió sostenible dels recursos hídrics de Saint-Louis (Senegal) - Universidades y Objetivos de Desarrollo Sostenible\nCiències Ambientals, Ciències de la Terra\nODS 6: Garantir la disponibilitat d’aigua i la seva gestió sostenible i el sanejament per a tothom\n6.a. D’aquí a 2030, ampliar la cooperació internacional i el suport prestat als països en desenvolupament per a la creació de capacitat en activitats i programes relatius a l’aigua i el sanejament, com els de captació d’aigua, dessalinització, ús eficient dels recursos hídrics, tractament d’aigües residuals, reciclat i tecnologies de reutilització.\n9.a. Facilitar el desenvolupament d’infraestructures sostenibles i resilients en els països en desenvolupament mitjançant un major suport financer, tecnològic i tècnic als països africans, els països menys avançats, els països en desenvolupament sense litoral i els petits Estats insulars en desenvolupament.\nEntre els anys 2016 i 2018, conjuntament amb la Universitat Gaston Berger (UGB) de Saint-Louis (Senegal), la Fundació Solidaritat de la Universitat de Barcelona ha impulsat dos projectes basats en la implementació de tècniques i tecnologies de baix cost, sostenibles i respectuoses amb el medi ambient per contribuir a una gestió sostenible dels recursos hídrics de la regió de Saint-Louis del Senegal amb l’objectiu últim de millorar la qualitat de la vida i el benestar de la població.\nEl projecte “Contribució a la gestió sostenible dels recursos hídrics de Saint-Louis (Senegal)” (01/12/2016 – 30/11/2018), que ha comptat amb el suport de l’Ajuntament de Barcelona i l’Àrea Metropolitana de Barcelona, s’ha basat en la transferència de coneixements destinats, d’una banda, a promoure solucions sostenibles i ecològiques per a la gestió de les aigües residuals i, d’altra banda, a millorar la capacitat de les institucions locals per gestionar els serveis de sanejament.\nEl projecte “Tecnologies naturals per a la gestió sostenible de les aigües residuals en àrees rurals i periurbanes del Senegal” (01/07/2017 – 30/12/2018), que ha comptat amb el suport de l’Agència Espanyola de Cooperació Internacional per al Desenvolupament (AECID), s’ha centrat en la implementació d’aquest tipus de tecnologies per aconseguir una gestió sostenible de les aigües residuals en àrees senegaleses rurals i periurbanes.\nEn el marc d’ambdues iniciatives, s’han realitzat nombroses formacions (a estudiants, personal tècnic, membres de l’administració, etc.) en temàtica de gestió integral de les aigües residuals. Com a colofó d’ambdós projectes, s’ha creat una planta pilot de depuració ecològica, per al tractament i la reutilització de les aigües residuals, al campus de la Universitat Gaston Berger, al nord del Senegal. Dissenyada amb una capacitat de tractament d’aigües residuals de 4-8 m3/dia, la planta pot tractar l’equivalent dels residus d’una població d’entre 50 i 100 persones, i és el primer sistema ecològic d’aquest tipus al Senegal. Al principi, l’aigua tractada es reutilitzarà per regar jardins ornamentals i, posteriorment, per a l’agricultura.\nLa planta sorgeix d’una àmplia col·laboració iniciada l’any 2016 entre universitats (Universitat Gaston Berger i Universitat de Barcelona), fundacions (Fundació Solidaritat UB i Fundació Món-3), i les empreses Sedaqua (una spin-off de la Universitat d’A Coruña) i Depur GM. La metodologia de depuració de la planta és ideal per a la regió, ja que, a més del baix cost i d’una temperatura idònia, els materials principals es poden obtenir localment. Per això, s’estan fent estudis per poder reproduir la iniciativa, principalment a la regió de Saint-Louis.\nAmbdós projectes de gestió sostenible dels recursos hídrics de Saint-Louis (Senegal) contribueixen, especialment, a la meta A de l’ODS 6 (Aigua Neta i Sanejament), que pretén, d’aquí a 2030, ampliar la cooperació internacional i el suport prestat als països en desenvolupament per a la creació de capacitat en activitats i programes relatius a l’aigua i el sanejament. Igualment, per la creació de la depuradora, els projectes tenen relació amb la meta A de l’ODS 9 (Indústria, Innovació i Infraestructura), que es proposa facilitar el desenvolupament d’infraestructures sostenibles i resilients en els països en desenvolupament mitjançant un major suport financer, tecnològic i tècnic als països africans, els països menys avançats, els països en desenvolupament sense litoral i els petits Estats insulars en desenvolupament.\nPlataforma de dades integrada (WIDP) de la OMS per a les Malalties Tropicals... Programa de suport de la Universitat de Barcelona a persones refugiades i provinents...


Inauguració de les festes de Son Carrió 2019 | card.cat\nInauguració de les festes de Son Carrió 2019\nPublicat el 7 de maig de 2019 per Josep Cortès\nMaria Juan Garcias ens ha fet arribar la següent notícia, referida al començament de les festes de Son Carrió:\nAhir vespre va tenir lloc el pregó de festes a Son Carrió, que va ser duit a càrrec de la Dra. Mª del Mar Leza Salord, biòloga i professora de la Universitat de les Illes Balears (UIB) i que fou acompanyada pel nostre batle, Mateu Puigròs.\nEl pregó, titulat “El meravellós món de les abelles”, es va centrar -precisament- en aquest insecte, l’abella, que enguany enrrevolta totes les festes populars de Son Carrió.\nLa doctora va parlar de la importància d’aquest animal per a l’agricultura, i va relatar una sèrie d’anècdotes molt interessants sobre la “societat de les abelles”, afirmant que “s’assembla molt a la vida en societat de noltros, els humans”.\n“Visca la magia de les abelles i de ses festes de Son Carrió”, va dir la professora per acabar l’acte.\nSeguidament, ballaren els caperrots de Son Carrió, acompanyats pels Xeremiers des Puig de sa Font. En concret, ballaren l’himne de Sant Miquel del pare Antoni Matheu. Acte seguit, s’inauguraren les totes les exposicions. I, finalment, hi va haver un aperitiu amenitzat amb el grup Martini Boys a la Plaça de ca n’Apol·lònia.\nAquest article s'ha catalogat com a Festes, Son Carrió per Josep Cortès. Afegeix a les adreces d'interès l'enllaç.


Condemnat a 4 mesos de presó un bomber per gravar un vestuari femení La República\nEls fets van passar al Parc de Sant Andreu\nImatge d'un vehicle de bombers / Flickr\nEl magistrat del jutjat penal número 19 de Barcelona ha condemnat un bomber a quatre mesos i mig de presó per un delicte contra la intimitat. A l’estiu de l’any 2015, l’acusat va enregistrar el vestuari femení del parc de Sant Andreu amb una càmera oculta. Malgrat la petició de sis anys de presó per part de la Fiscalia, el jutge ha reconegut la voluntat de “reparar el dany causat” i a la vegada afegeix com les imatges “només retraten la nuesa i no tenen cap connotació sexual ni íntima”.\nLes bomberes afectades i altres companys han fet públic un manifest on critiquen que “en breu” l’autor dels fets es pugui reincorporar al seu lloc de treball i exposen que si en un primer moment no van acceptar “diners per callar i no denunciar” ara tampoc acceptaran una sentència “retrògrada”. Demanen l’expulsió del cos d’una persona que va ser “capaç de gravar de manera deliberada i reiterada les seves companyes”.


L'Ibex 35 es donava la volta i entrava en terreny negatiu just després que el president de Govern en funcions, Pedro Sánchez, i el secretari general de Unides Podem (UP), Pablo Iglesias, hagin anunciat un principi d'acord per desbloquejar la formació situació política.\nEn concret, el principal índex espanyol perdia al voltant d'un 0,7% a les 15.53 hores d'aquest dimarts, fins a col·locar en els 9.322,2 punts, tot i haver defensat durant tot el matí la cota psicològica dels 9.400 punts.\nEl PSOE i UP van mantenir ahir converses secretes i aquest migdia han signat al Parlament un document amb les bases d'aquest preacord, que desenvoluparan en les properes setmanes en què també es decidirà l'estructura de Govern i la seva composició.\nNomés quatre valors mantenien un signe positiu: Mediaset (+0,49%), IAG (+0,47%), Colonial (+0,42%) i Indra (+0,3%). A la banda contrària destacava la correcció de Bankia, que es deixava més de 4% després de l'anunci d'un principi d'acord per a un Govern de coalició amb UP, partit que reclama en el seu programa la nacionalització de l'entitat presidida per José Ignacio Goirigolzarri.\nDesprés Bankia s'han situat Viscofán (-2,59%), Ence (-2,58%), CaixaBank (-2,28%), Inditex (-1,7%), Enagás (-1,65%), MásMóvil (-1,51%), Aena (-1,39%) i CIE Automotive (-1,51%). Per la seva banda, la prima de risc espanyola es mantenia al voltant dels 68 punts bàsics, amb l'interès exigit a el bo a deu anys en el 0,443%.\nEl Tresor Públic va col·locar aquest matí 4.900 milions d'euros en lletres a 6 i 12 mesos, una mica per sota del rang mitjà previst, i va cobrar menys als inversors en la primera subhasta que realitza després de la celebració d'eleccions generals el passat diumenge.\nL'emissió es va produir en un entorn de certa incertesa en els mercats pel refredament de l'economia europea, la guerra comercial i dos dies després de la celebració d'unes noves eleccions generals a Espanya.


Vídeo per a Web i Xarxes Socials (Realització, Producció, Distribució i Promoció) -\nData d'inici: 05/11/2019\n18 ECTS / 180 hores presencials\nDimarts i dijous de 18.30 a 21.30 h.\nl'assignatura Rodatge PROJECTE que es faran 4 classes de 6 hores (l'horari dependrà del guió que hagin creat).\nLloc de realització: Escola Universitàris ERAM (St. Antoni, 1, Factoria Cultural Coma Cros, Salt)\nNo cal tenir experiència prèvia perquè tots els mòduls es comencen del nivell 0.\nIdentificar i analitzar les característiques dels principals elements del llenguatge audiovisual.\nConèixer els processos de preproducció, producció i postproducció per a la total confecció de documents audiovisuals (web, vídeo, reportatge, publicitat, etc.).\nCapacitar els alumnes per a la comprensió de tot el procés audiovisual, des de la generació de continguts o la producció fins a aconseguir passar de la idea a les imatges que l’expliquen i la seva postproducció.\nAprendre la realització audiovisual, conèixer com utilitzar la càmera de vídeo i com il·luminar.\nSer capaços de manipular eficaçment el programari professional d’edició de vídeo.\nSer capaços de distribuir i promocionar vídeo on line.\nRealitzador de vídeos per a web.\nTècnic de mitjans audiovisuals per a web.\nOperador-ENG, ajudant o auxiliar de càmera.\nMuntador, ajudant o auxiliar de muntatge.\nAjudant o auxiliar de producció.\nRealitzador audiovisual de petit/mitjà format.\n– Senyal analògic / senyal digital.\n– Tipus de càmeres i formats.\n– Utilització de la càmera en mà.\n– Operativa de càmera I (magnetoscopi). Amb càmeres DVCAM i HDV.\n– Operativa de càmera II (càmera i objectiu). Amb càmeres DVCAM i HDV.\n– Pràctiques de càmera.\n– La gravació de so en directe.\n– Pràctiques de càmera i so.\n– Suports i estabilitzadors de càmera.\n– Els moviments de la càmera.\n– Operativa de càmera III (ús avançat).\n– Il·luminació I.\n– Il·luminació II.\n– Rodatge I i Rodatge II.\n– Edició lineal i edició no lineal.\n– Evolució de l’edició digital no lineal.\n– Edició digital no lineal a l’actualitat.\n– Introducció al final cut.\n– Configuració del projecte.\n– Opcions de captura en medis.\n– Altres mètodes de captura.\n– Edició de vídeo.\n– Edició de clips.\n– Edició de projectes.\n– Edició d’un programa.\n– Reorganització de clips.\n– Treball i edició d’àudio.\n– Creació de títols.\n– Superposició i composició.\n– Animació d’un clip.\n– Filtres de vídeo.\n– Conceptes artístics de l’edició i el muntatge I.\n– Conceptes artístics de l’edició i el muntatge II.\n– Elaboració de continguts.\nGèneres, formes de la ficció.\nCom es genera una idea. Desenvolupament del tema: de la idea a la pantalla.\n– Processos bàsics d’una producció audiovisual.\nOrganigrama i tasques de la preproducció, el rodatge i la postproducció.\n– Organització de la producció.\nEines de treball del productor.\nDisseny de producció.\nSeguiment i control de la producció.\n– Formació de l’equip tècnic i perfil dels professionals.\nCom crear un equip per cada producció.\nTasques i responsabilitats de cadascun dels càrrecs.\n– Anàlisi d’un producte audiovisual.\nPautes de lectura (visionament).\nPautes d’anàlisi per a l’obtenció de criteri.\n– Planificació i sintaxi de la imatge.\nTipologia i valor dels plans.\nMoviments de càmera.\nLa planificació amb rodatge discontinu.\nL’eix i la continuïtat.\n– Composició de la imatge.\n– Eines de treball del director.\nTreball de guió.\nPreparació i formats del guió tècnic.\nL’storyboard o guió il·lustrat.\n– Rodatge de la producció audiovisual.\n– Organització de la postproducció.\nVisionament de material.\nPlanificació de postproducció.\n– Muntatge de vídeo i àudio.\n– Superposició d’efectes.\n– Títols de crèdit.\nDiploma d'Especialització en Vídeo per a Web i Xarxes Socials (Realització, Producció, Distribució i Promoció) per la Universitat de Girona*\nTots els mòduls combinen una part d’explicació teòrica amb una part pràctica.\n– Es treballaran tots els aspectes del llenguatge fílmic a través del visionament i l’anàlisi de materials audiovisuals diversos. Es generaran idees, es desenvoluparan i desglossaran els guions per a preparar la producció i realització d’un producte audiovisual i es realitzarà la postproducció de color, titulació i efectes digitals.\nProducció, distribució i promoció de vídeo on line. Realització per streaming\n– Es treballaran tots els aspectes per a l’adequació de vídeos on line; les diferents compressions i qualitats optimitzades per a la seva descàrrega, configuració i ús de canals de distribució de vídeo on line (YouTube, Vimeo, etc.) i planificació de la promoció. Realització en directe per streaming.\nS'haurà de realitzar un projecte audiovisual que es definirà entre professor i alumnes: concepció, realització, producció, postproducció, distribució i promoció on line.\nEs valorarà la capacitat de l’alumne de desenvolupar un projecte professional i defensar-ne les qualitats.\nS’estableix un mínim del 80% d’assistència i haver presentat el treball final per tenir accés al títol.\n40% de descompte per alumnes i exalumnes del GAM o GAE. 825€ (275 € preinscripció + 550 € Matrícula)\n10% de descompte per alumnes i exalumnes de la UdG. 1.237,50€ (275 € preinscripció + 962,50 € Matrícula)\n10% de descompte per alumnes i exalumnes de la FUdGIF, que hagin realitzat algun Màster, Diplomes de Postgrau o Diplomes d'Especialització (no s'inclouen els cursos que formen part de la mateixa estructura modular). 1.237,50€ (275 € preinscripció + 962,50 € Matrícula)\n5% de descompte per persones amb discapacitats igual o superior a 33 %. 1.306,25€ (275 € preinscripció + 1.031,25 € Matrícula)\n10% de descompte per persones amb discapacitats igual o superior a 65 %. 1.237,50€ (275 € preinscripció + 962,50 € Matrícula)\n5% de descompte per famílies nombroses. 1.306,25€ (275 € preinscripció + 1.031,25 € Matrícula)\n10% de descompte per alumnes i exalumnes d'AENTEG. 1.237,50€ (275 € preinscripció + 962,50 € Matrícula)\n10% de descompte per alumnes i exalumnes del Galliner. 1.237,50€ (275 € preinscripció + 962,50 € Matrícula)\n10% de descompte per alumnes i exalumnes del Gidi. 1.237,50€ (275 € preinscripció + 962,50 € Matrícula)\n5% de descompte per persones aturades (amb un mínim de 6 mesos a l'atur o que actualment estiguin cobrant la prestació de l'atur). 1.306,25€ (275 € preinscripció + 1.031,25 € Matrícula)\n20% de descompte per alumnes i exalumnes de ERAM que hagin realitzat un màster, curs o diploma d'especialització de mínim 40h de durada.. 1.100€ (275 € preinscripció + 825 € Matrícula)


la serp blanca: Ha mort Josep Garcia Richart\nHa mort Josep Garcia Richart\nAhir va morir a Polinyà, als vuitanta-sis anys, Josep Garcia Richart, amic del meu pare, de Joan Fuster i de Vicent Ventura. Era l’últim supervivent de la tertúlia íntima de Fuster, formada per tots quatre. Home modest i molt discret, deixa inèdites una traducció íntegra dels Assaigs de Montaigne i diverses obres poètiques. Fa temps li vaig dedicar en aquest bloc dues entrades: Una conversa amb Josep Garcia Richart i un poema d’Emily Dickinson i Algunes precisions sobre la tertúlia de Joan Fuster.\nPer fer-vos una idea, encara que siga mínima, de la personalitat de Josep Garcia Richart, podeu llegir el sisè volum de la Correspondència de Fuster. El volum recull les cartes intercanviades amb Vicent Ventura i amb Garcia Richart i porta dos textos introductoris, un d’Antoni Furió i un altre d’Adolf Beltran, que aporten informacions interessants sobre els dos corresponsals de Fuster. En l’arxiu del meu pare hi ha la correspondència que va mantenir amb Richart, on s’esplaiaven ben a gust tots dos sobre moltes qüestions. M’agradaria publicar-la algun dia.\nCom que no tinc cap fotografia de Richart i no he pogut fer-me’n amb cap, he reproduït com a il·lustració d’aquesta entrada una reproducció del Descendiment de la creu de Van der Weyden. És un quadre que a ell i al meu pare els agradava molt.\nPublicat per Enric Iborra a 18:19\nEtiquetes de comentaris: Josep Garcia Richart


d’abril 2018 ~ Formació Professional\nCCOO participa a la Fira Camins d'FP a Tarragona el 3 i 4 de maig\nCCOO de Catalunya participarà a la Fira "Camins d'FP" amb un estand amb materials per a docents, formadors i persones amb inquietud de formar-se al llarg de la vida, en xerrades sobre pràctiques adreçades a joves i en la taula rodona sobre FP dual.\n15.4.18 . Tema: Espai Democràcia Convivència\n15.4.18 . Tema: Manifestació , Pensions\n3.4.18 . Tema: CCOO , CCOOmics , cultura\nEl dimecres 4 d'abril a les 12:30 tindrà lloc a l'Institut Vall d'Hebron (Pg. de la Vall Hebron, 93-95 08035 Barcelona) la presentació de l'exposició del fanzín CCOOMICS, amb historietes de contingut social realitzades per alumnes de les escoles d'art La Llotja, de Barcelona, i Pau Gargallo de Badalona en col·laboració amb CCOO de Catalunya.\nLa presentació comptarà amb la participació d'Antoni Micó (Historietista i professor de Còmic de l'Escola Llotja), l'Esther Villegas i el Rodrigo Plaza, delegats de CCOO i col·laboradors del projecte CCOOmics.\nL'exposició la podeu visitar al mateix institut fins al divendres 13 d'abril.


Delegació del CSIC a la Comunitat Valenciana : Serveis : VATC : Protecció de Resultats d'I+D\nInici : Serveis : VATC : Protecció de Resultats d'I+D\nPROTECCIÓ DE RESULTATS D'I+D\nPer a garantir els drets d'explotació dels resultats d'investigació és necessari protegir-los mitjançant patents d'invenció o altres títols de propietat industrial, segons el cas.\nLa VATC del CSIC a la Comunitat Valenciana ofereix als seus investigadors assessorament sobre la redacció de patents i la seua gestió, per la qual cosa s'ha elaborat una guia per a resoldre els seus principals dubtes, i posa a la seua disposició els següents models d'impresos:\nFAQ. Preguntes més freqüents sobre patents. [PDF]\nImprés de sol•licitud de patent per al personal del CSIC. [RTF]\nImprés per a la redacció de la memòria de patent. [PDF]\nLa protecció de resultats es regula mitjançant diverses lleis que s'arrepleguen a continuació:\nLLEI 11/1986, de 20 de març, de patents (BOE n. 73 de 26/3/1986). [PDF]\nLLEI 3/2000, de 7 de gener, de règim jurídic de la protecció de les obtencions vegetals (BOE n. 8 de 10/1/2000). [PDF]\nLLEI 3/2002, de 12 de març, de modificació de la Llei 3/2000, de 7 de gener, de règim jurídic de la protecció de les obtencions vegetals (BOE n. 62 de 13/3/2002) [PDF]\nINSTRUMENT de ratificació del Conveni Internacional per a la Protecció de les Obtencions Vegetals de 2 de desembre de 1961, revisat a Ginebra el 10 de novembre de 1972, el 23 d'octubre de 1978 i el 19 de març de 1991, fet a Ginebra el 19 de març de 1991 (BOE n. 173 de 20/7/2007) [PDF]\nLLEI 10/2002, de 29 d'abril, per la qual es modifica la Llei 11/1986, de 20 de març, de Patents, per a la incorporació al Dret espanyol de la Directiva 98/44/CE, del Parlament Europeu i del Consell, de 6 de juliol, relativa a la protecció jurídica de les invencions biotecnològiques (BOE n. 103 de 30/4/2002) [PDF]\nLLEI 17/2001, de 7 de desembre, de Marques (BOE n. 294 de 8/12/2001). [PDF]\nUna vegada sol•licitada la patent, des d'aquest servei s'assessora als investigadors en l'elaboració de l'oferta tecnològica i, posteriorment, es difon a través de diferents mitjans per a impulsar la seua comercialització. Un d'aquests mitjans és la inclusió d'aquesta oferta tecnològica.


Daiwa BG Nero Negre comprar i ofertes a Waveinn\nDescripció Daiwa BG Nero\nEl BG Nero ve amb un engranatge de gran mida de Digigear de zinc i un cos d'alumini. Construït per enfrontar-se als pesats peixos de combat amb un arrossegament d'UTD. ;acció de la bobina està ajudada per un rodament de boles que el fa funcionar immediatament en la lluita. Mai abans ha tingut un carregador tan poderós a un preu tan accessible!\nTecnologia d'arrossegament de UTD\nCos d'alumini i policarbonat Air Rotor\nRecollida de tancament manual\nUn engranatge tallat digitalment amb dents helicoidals d'alta precisió per obtenir una òptima fluïdesa sobre el vent.\nSi estàs buscant Carrets de la millor qualitat, la nostra àmplia selecció de Carrets t’interessa. Et recomanem Daiwa BG Nero. El seu preu és de 106.99 $ i ara mateix està disponible. waveinn és la millor opció per comprar online material de nàutica i pesca al millor preu. I si trobes el Daiwa BG Nero més barat a una altra botiga online, te l’igualem!\nCaracterístiques Daiwa BG Nero\nAngel - 11/06/2019\nva arribar ràpid i ben bona mida i pes\nllegó rápido y bien buen tamaño y peso\nCapacitat de línia. on són aquestes bobines enviades des de que sóc a sud-àfrica\nEls preus són excel·lents


Àrea d'Esports - Ajuntament de la Bisbal d'Empordà\nL’Àrea d’Esports té l'objectiu de promoure i fomentar activitats físiques i esportives al municipi. Es desenvolupen diferents iniciatives per impulsar un estil de vida actiu i saludable. L’àrea és la responsable de gestionar les instal·lacions esportives del municipi, a més de dinamitzar-les i donar suport a les entitats que en fan ús.\nRegidor de l'àrea:\nPere Maruny Comas\nDelegació compartida amb:\nDavid Mont-ros Ametller\n1.- Relacions amb els clubs i les entitats esportives.\n2.- Gestió de tots els espais públics relacionats amb l’esport: pavelló municipal, camp municipal d’esports i piscina municipal.\n3.- Promoció i foment de l’esport.\n4.- Gestió del pavelló polivalent.\n2- Promoció, construcció i administració de camps d'esports, piscines o qualsevol altre tipus d'instal·lació esportiva per la millor desenvolupament de la cultura física.\n3- Facilitar a tots els veïns de la Bisbal la utilització preferent de les instal·lacions municipals esportives amb finalitat formativa i d'esplai.\n4- Gestionar la possible utilització altres instal·lacions públiques o privades pel compliment de l’àrea d’esports.\n5- Ajudar els centres escolars i clubs esportius locals.\n6- Promoure i consolidar hàbits de salut amb l'exercici físic.\nL’Ajuntament de la Bisbal disposa d’una xarxa d’equipaments esportius per atendre les diverses necessitat per a la pràctica d’activitats físiques i esportives.\nAvinguda Mas Clarà, 1-21\nTel: 617 562 615\nDilluns i dijous 17:00 a 19:00.\nLa Bisbal d'Empordà acollirà els propers 27 i 28 de maig el 35è Rally Empordà . Dissabte passat es va presentar al Terracotta Museu l'itinerari de la competició organitzada per l' Escuderia Baix...\nXinyu Wang guanya el VI Torneig Internacional de Tennis Femení de la Bisbal d’Empordà\nLa tennista xinesa de 20 anys Xinyu Wang es va proclamar ahir guanyadora del VI Torneig Internacional de Tennis Femení després de derrotar a la tennista russa Erika Andreeva en un partit que va acabar en 3/6 7/6 6/0. Wang era la cap...\nConvocatòria de subvencions municipals per a entitats i associacions bisbalenques, clubs esportius i projectes socials i de solidaritat i cooperació\nTal com ja es va fer l'any passat, s’ha sincronitzat la publicació dels diversos paquets de subvencions municipals destinades a entitats bisbalenques diverses. D’una banda, les subvencions a entitats, associacions...


Els funerals es podran seguir en directe a partir de 2015 | betevé Web\nJUAN JESÚS DOMINGO, conseller delegat del grup Mèmora\n"Aquesta tecnologia aeroespacial, dels globus d'heli, permet pujar a les capes més altes de l'atmosfera i quan arriben a l'estratosfera, per la manca de pressió, exploten, es dissolen i el contingut, que en aquest cas són les cendres que van dins el globus, s'escampen i queden en suspensió a l'estratosfera."\ndilluns 27 d'octubre, 2014 , 14.37\nEls funerals es podran seguir en directe a partir de 2015\nA partir del gener serà possible seguir funerals en directe a través de "streaming" o reproducció en temps real. És un servei que posarà en marxa el grup Mèmora, que gestiona la majoria dels tanatoris de la ciutat. A més, els familiars i amics del difunt es podran endur la gravació com a record.\nEl grup Mèmora ja està habilitant tots els tanatoris de la ciutat per posar en marxa el servei a principis d'any. No és l'única novetat. L'altra proposta, una mica més arriscada, serà la possibilitat d'enviar les cendres a l'estratosfera. Es podrà fer amb un globus d'heli que es llençarà a 35.000 metres d'altura. El preu oscil·larà entre els 3.000 i 4.ooo euro. A més, els familiars ho podran seguir en directe, a través d'una pantalla, des de l'ascensió fins a la desintegració del globus, gràcies a una càmera incorporada.\nUn servei que ja s'ha posat en pràctica és el de la recuperació de la memòria digital de la persona difunta, que ja han fet servir una trentena de famílies. Es tracta de recuperar tot el llegat que ha deixat a les xarxes socials. Les famílies tenen la possibilitat d'eliminar-la o fins i tot de comunicar la defunció a tots els contactes del difunt.\nSón algunes de les novetats que s'han presentat aquest dilluns al matí, pocs dies abans de Tot Sants. Segons el grup Mèmora, continuen augmentant el nombre de cerimònies laiques. Ja representen el 16% de les que es fan durant l'any.


Notícies :: Notícies xct :: Crònica del curs "Millores en la gestió de l'aigua en la custòdia agrària"\nCrònica del curs "Millores en la gestió de l'aigua en la custòdia agrària"\nDilluns 14\tOctubre 2013 - 10:58\nPer tal de donar a conèixer varis avanços en la gestió de l'aigua a les finques i que, aquests, es puguin replicar a altres indrets, el GOB Menorca va plantejar el curs “Millores en la gestió de l'aigua en la custòdia agrària”.\nEl curs va tenir lloc els dies 3, 4 i 5 d'octubre del 2013 a Menorca. Les sessions teòriques es van realitzar a la seu del GOB a Maó (Camí des Castell, 53) i les pràctiques a diferents parts de l'illa.\nEl curs va comptar amb la participació de 20 alumnes provinents de diferents disciplines. El perfil de participant al curs ha estat molt divers, des de tècnics d'entitats de custòdia del territori o entitats ambientals, tècnics de l'administració, propietaris i/o pagesos de finques agràries, i gent interessada en nous mètodes de gestió de l'aigua.\nEl programa que oferia el curs era molt complert i es va estructurar combinant de manera equilibrada classes teòriques (9,5 h.) amb visites a finques en custòdia (7h.) i activitats de senderisme per a conèixer el paisatge i les característiques de l'illa (8h), que va ser un dels punts més valorats pels assistents, juntament amb la part gastronòmica que va complementar totes les jornades.\nSi voleu conèixer amb més detall el contingut del curs, podeu consultar l'informe de valoració realitzat per 2 assistents representants del Grup de Treball de Custòdia Agrària de la xct.\nMés, sobre...: xct , custodia del territori , custodia agraria , curs , cronica


Notable alt | Futfem.cat\nL'AEM continua fent mèrits per ser un conjunt a tenir en compte. Les lleidatanes han superat tot un aspirant a disputar la promoció d'ascens a Primera com és el Collerense, i ho han fet amb comoditat.\nSonia Teixiné ha fet el primer quan s'havia superat la mitja hora de joc després d'aprofitar un refús de la portera balear, Cata Coll. Malgrat només s'ha aconseguit un gol, el domini de les blaves ha estat total i el Collerense només s'ha acostat a l'àrea local a través de jugades a pilota aturada.\nA la segona meitat, l'AEM ha mantingut la seva superioritat sobre el terreny amb el control del partit i de les ocasions. Només s'havien disputat tres minuts de la represa quan Sonia Teixiné ha ampliat el marcador, completant el seu doblet particular. La sentència arribaria al 82' de la mà de Sònia Llop, qui ha culminat una gran acció de combinació entre ella i Cristina Becerra que ha culminat rematant a plaer entrant des del darrere.\nVictòria merescuda d'un AEM que encara podria haver fet més sang si els dos xuts al travesser de Llop o les tres arribades claríssimes de Vane Nuñez haguessin trobat porteria.


Cambrils fa l'elecció de les noves pubilles i hereus en l'acte inicial de la Fira\nCambrils va homenatjar ahir a tres empreses i dues entitats en marc de l’acte del pregó de la 62a Fira Multisectorial, que també va servir per escollir les noves pubilles, damisel·les, hereus i fadrinets que representaran el municipi en tots els actes i festes populars i tradicionals.\nSalou organitza un BioBlitz per conèixer la biodiversitat de la Platja Llarga\nEl proper dissabte 8 de juny, l’Ajuntament de Salou organitza un BioBlitz que explorarà i catalogarà la biodiversitat de la Platja Llarga i el seu entorn. El BioBlitz és una activitat de ciència ciutadana que prové del món anglosaxó. És un període curt i intens de monitoratge biològic amb la intenció d’identificar totes les espècies vives en un espai delimitat o protegit. En aquesta activitat un grups de científics, naturalistes i voluntaris realitzen un estudi de camp intensiu en un temps determinat.\nEl Rotary Club de Salou i l'Associació de Comerciants Shopping Salou han organitzat per primera vegada un debat electoral a Salou de cara a les municipals del 26 de maig. L'acte tindrà lloc al Club Nàutic aquest dimecres 22 de maig, a les 20.15 hores, i estarà obert a tota la ciutadania.\nSalou i Cambrils se sumen al Dia Internacional contra la LGTBIfòbia\nAmb motiu del Dia Internacional contra la LGTBIfòbia, els ajuntaments de Salou i Cambrils s'han sumat amb diferents accions per tal de denunciar i sensibilitzar contra les agressions físiques, intel·lectuals i/o morals de les persones per raons de la seva orientació sexual, d’identitat i/o d’expressió de gènere.\nSalou invertirà quasi 300.000€ en renovar cinc parcs infantils aquest 2019\nL'Ajuntament de Salou ha aprovat la instal·lació de nous jocs infantils durant aquest any 2019 en cinc parcs de la ciutat. La junta de govern local ha aprovat una despesa màxima de 285.000 euros amb l'objectiu, destaca, de poder complementar i millorar diversos parcs i zones verdes del terme municipal.\nL'artista Nuri Mariné farà el pregó de la Fira de Cambrils aquest diumenge\nLa Fira Multisectorial torna a Cambrils per 62è any del 31 de maig al 2 de juny i ho fa amb la participació de prop de 200 expositors i una aposta per concentrar els actes dins de l'espai firal del parc del Pinaret. En el balanç del 2018, tot i la pluja, l'Ajuntament ha calculat que la Fira té un impacte de 4,5 milions d'euros sobre l'economia local.\nCambrils cobrarà els 2 milions pendents de l'Hospital Lleuger després de 13 anys\nDetienen a un estafador por fingir el alquiler de una habitación en Salou\nLos Mossos d'Esquadra detuvieron este lunes 13 de mayo a un hombre de 43 años, de nacionalidad española y vecino de Salou, como presunto autor de una estafa a tres personas a las que fingió alquilarles una habitación.\nElba Martínez, regatista del Club Nàutic Salou, se proclamó este domingo campeona de Catalunya de Láser 4.7 en la competición disputada los dos últimos fines de semana en el Club Náutico El Balís, con la participación de 54 regatistas de todo el litoral catalán.\nPàgina 6 de 228